Riley Nash

Riley Nash (sündinud 9. mail 1989 Consortis Alberta provintsis) on Kanada jäähokimängija, kes mängib keskründajana NHL-i klubis Tampa Bay Lightning.

Ta alustas jäähoki mängimist British Columbia Hockey League'i klubis Salmon Arm Silverbacks. Aastatel 2007–2010 mängis ta kolm hooaega Cornelli Ülikooli jäähokimeeskonnas. 2008. aastal valiti ta konverentsi ECAC Hockey hooaja parimaks uustulnukaks.https://www.eliteprospects.com/player/12507/riley-nash (vaadatud 21.10.2021)

2007. aastal valis Edmonton Oilersi ta NHL-i draftis 27. valikuna. 2010. aasta juunis sõlmis ta lepingu Carolina Hurricanesiga, asudes mängima American Hockey League'i klubis Charlotte Checkers. NHL-is debüteeris ta Hurricanesi meeskonnas hooajal 2011–12. Esimese värava lõi ta liigas 2. märtsil 2013 mängus Florida Panthersi vastu.

2016. aasta juulis sõlmis ta kaheaastase lepingu Boston Bruinsiga. 2018. aasta juulis liitus ta Columbus Blue Jacketsiga, kellega sõlmis kolmeaastase lepingu."Columbus Blue Jackets sign center Riley Nash". nhl.com. 1.7.2018. Vaadatud 17.8.2020 Hooaja 2020–21 lõpus mängis ta Toronto Maple Leafsis. 2021. aasta juulis sõlmis ta üheaastase lepingu Winnipeg Jetsiga."Jets sign forward Riley Nash to one-year, $750,000 contract". sportsnet.ca. 31.7.2021. Vaadatud 21.11.2021 Põhihooaja 15 esimese mänguga ei suutnud Nash koguda ühtegi resultatiivsuspunkti ning Jets loobus temast. 2021. aasta detsembris asus ta mängima Tampa Bay Lightningis."Lightning claim forward Riley Nash off waivers from Winnipeg". nhl.com. 7.12.2021. Vaadatud 22.12.2021

 Viited 

 Välislingid 
 Profiil NHL.com lehel
 Profiil hockeydb.com lehel

Kategooria:Kanada jäähokimängijad
Kategooria:Carolina Hurricanesi mängijad
Kategooria:Boston Bruinsi mängijad
Kategooria:Columbus Blue Jacketsi mängijad
Kategooria:Toronto Maple Leafsi mängijad
Kategooria:Winnipeg Jetsi mängijad
Kategooria:Tampa Bay Lightningi mängijad
Kategooria:Sündinud 1989